Φρανκ Μπλάνστοουν

Ο Φρανκ Μπλάνστοουν (γεννημένος στις 17 Οκτωβρίου 1934) είναι Άγγλος πρώην επαγγελματίας ποδοσφαιριστής και προπονητής ποδοσφαίρου. Στην καριέρα του, αγωνίστηκε ως ακραίος αριστερός επιθετικός για την Κρου Αλεξάντρα, την Τσέλσι και την Εθνική ομάδα Αγγλίας.

 Ξεκίνησε να παίζει ποδόσφαιρο με τους Crewe Schools και Cheshire Schoolboys και το 1951 απέκτησε δελτίο ερασιτέχνη ποδοσφαιριστή στην τοπική Κρου Αλεξάντρα, ενώ έγινε επαγγελματίας σε ηλικία 17 ετών, τον Ιανουάριο του 1952 υπογράφοντας επαγγελματικό συμβόλαιο με την ομάδα της γενέτειράς του. Μετά από μια σειρά από εντυπωσιακές εμφανίσεις στην τρίτη κατηγορία της Αγγλίας, με 48 συμμετοχές και δώδεκα γκολ σε δυο σεζόν, η Τσέλσι απέκτησε τον νεαρό Μπλάνστοουν τον Φεβρουάριο του 1953 με μια μεταγραφή αξίας 7.000 λιρών, ενώ ο παίκτης υπηρετούσε ακόμη τη στρατιωτική του θητεία. Μάλιστα εκπροσώπησε ως ποδοσφαιριστής τον Βρετανικό Στρατό κατά τη διάρκεια της θητείας του. Πραγματοποίησε το ντεμπούτο του με τους «Μπλε» σε μια νίκη 3-2 επί της Τότεναμ, στο Γουάιτ Χαρτ Λέιν τον Φεβρουάριο του 1953, σημειώνοντας το αποφασιστικό τρίτο γκολ. Με τα χρώματα της Τσέλσι, ξεκίνησε την καριέρα του κατά τους τελευταίους μήνες της σεζόν 1952-53, σημειώνοντας 2 γκολ σε 11 εμφανίσεις στην πρώτη κατηγορία, ενώ την επόμενη σεζόν (1953-54) σκόραρε 3 φορές σε 31 εμφανίσεις. Τη σεζόν 1954-1955 αναδείχθηκε πρωταθλητής Αγγλίας με την Τσέλσι, συμβάλλοντας στην επιτυχία με σημαντικό τρόπο με 3 γκολ σε 23 συμμετοχές . Συνέχισε να παίζει με τους Μπλε μέχρι το τέλος της σεζόν 1963-1964 όταν σε ηλικία μόλις τριάντα ετών αποσύρθηκε από την ενεργό δράση λόγω σοβαρών τραυματισμών. Με εξαίρεση τη σεζόν 1962-1963 (η οποία ολοκληρώθηκε με άνοδο της Τσέλσι από τη δεύτερη στην πρώτη κατηγορία) αγωνίζονταν πάντα στην πρώτη κατηγορία, στην οποία συνολικά σημείωσε 39 γκολ σε 282 αγώνες, προσθέτοντας 2 ακόμη συμμετοχές στο Κύπελλο Διεθνών Εκθέσεων και 35 συμμετοχές και 8 γκολ στη δεύτερη κατηγορία, κερδίζοντας παράλληλα και το Τσάριτι Σίλντ του 1955. . Μεταξύ 1954 και 1956, ο Μπλάνστοουν χρίστηκε διεθνής, έπαιξε πέντε φορές με την Εθνική ομάδα ποδοσφαίρου της Αγγλίας κάτω των 23 ετών, σκοράροντας και τρία γκολ, ενώ είχε και πέντε συμμετοχές με την Εθνική Αγγλίας και δύο συμμετοχές με τη Football League XI (σ.σ. αντιπροσωπευτική ομάδα της αγγλικής Football League, η οποία έπαιζε τακτικά εναντίον της αντίστοιχης Σκωτσέζικης αλλά και άλλων επιλεγμένων ομάδων του εθνικού πρωταθλήματος μεταξύ 1891 και 1976). Πραγματοποίησε το διεθνές ντεμπούτο του στη νίκη με 3-2 εναντίον της Ουαλίας, δημιουργώντας δύο γκολ για τον συμπαίκτη του Roy Bentley. Αγωνίστηκε επίσης στη μεγαλειώδη νίκη της Αγγλίας με 7–2 επί της Σκωτία στο Γουέμπλεϊ . Μετά το τέλος της καριέρας του ως παίκτης, εργάστηκε έως το 1969 ως προπονητής διαφόρων ομάδων υποδομής της Τσέλσι. Το 1969 ανέλαβε προπονητής της Μπρέντφορντ και οδήγησε την ομάδα στον 5ο γύρο του Κύπελλο Αγγλίας το 1971 και ένα χρόνο αργότερα, στην άνοδο στην Τρίτη Εθνική Κατηγορία. Το 1973, μετά από μια διαφωνία με τον πρόεδρο της Μπρέντφορντ, μετακόμισε στη Μάντσεστερ Γιουνάιτεντ όπου επανενώθηκε με το παλιό του αφεντικό στην Τσέλσι, τον Tommy Docherty . Ο Μπλάνστοουν ανέλαβε επίσημα βοηθός προπονητή στη Γιουνάιτεντ το 1976, μετά την αποχώρηση του Paddy Crerand, αλλά ανεπίσημα κατείχε αυτό τον ρόλο από τη στιγμή της άφιξής του στη Μάντσεστερ Γιουνάιτεντ. Ο Μπλάνστοουν συμμετείχε επίσης σε μεγάλο βαθμό στην προετοιμασία των αναπληρωματικών στη Γιουνάιτεντ, δουλεύοντας μαζί με τον Μπιλ Φούλκς από το 1973 έως το 1974, και στη συνέχεια δίπλα στον διάδοχο του Φούλκς, τον Τζακ Κρόμπτον, από το 1974 έως το 1977. Ο Μπλάνστοουν αργότερα είχε σύντομες περιόδους ως βοηθός προπονητή της Ντέρμπι Κάουντι και ως πρώτος προπονητής των ελληνικών συλλόγων Εθνικός Πειραιώς (01/07/79-21/03/80) και Άρης Θεσσαλονίκης (22/3/80-30/06/80).. Το εκπληκτικό στατιστικό του Μπλάνστοουν στον πάγκο στον πάγκο του Άρη, είναι ότι στους οκτώ αγώνες πρωταθλήματος της θητείας του, είχε απολογισμό πέντε νίκες και τρεις ισοπαλίες (οδηγώντας την ομάδα να τερματίσει στην πρώτη θέση του πρωταθλήματος μαζί με τον Ολυμπιακό με 47 βαθμούς και με μάλιστα πλήρη ισορροπία και των γκολ στις μεταξύ τους αναμετρήσεις) και η μοναδική του ήττα υπήρξε στο μετέπειτα μπαράζ του Βόλου, όπου ο Άρης έχασε τον τίτλο . Η δεύτερη ήττα με τον Μπλάνστοουν στον πάγκο, σημειώθηκε στις 30 Απριλίου 1980 για τον θεσμό του Κυπέλλου Ελλάδας . Τον Φεβρουάριο του 1984, ανέλαβε ως υπηρεσιακός προπονητής για μια εβδομάδα, στην Μπρέντφορντ Από το 2005, ο Blunstone ζεί στο Γουέστον, κοντά στο Κρου. Από το 2022, ο Blunstone είναι ο αρχαιότερος εν ζωή Αγγλος διεθνής ποδοσφαιριστής . http://eu-football.info/_player.php?id=2120} http://www.transfermarkt.com/frank-blunstone/profil/spieler/176741 http://www.national-football-teams.com/de/player/24856/Frank_Blunstone.html http://www.soccerbase.com/managers/manager.sd?manager_id=430 http://www.footballdatabase.eu/en/player/details/31828-frank-blunstone